Perseüs - Wikipedia

# Perseüs

### Diwar Wikipedia, an holloueziadur digor

Lestr en doare korintiat a ziskouez Perseüs, Andromeda ha Ketos , Mirdi Altes (Berlin.
Perseüs hag Andromeda, hervez ul livadur roman eus Pompei.
Perseüs hag Andromeda, livet gant Tizian.
Perseüs hag Andromeda, livet gant Rubens.
Perseüs hag Andromeda, livet gant Mignard

Perseüs (Περσεύς / Perseús, « ar preizher»), a oa anv un haroz hellazat. Mab e oa da Zeus ha Danae. Eñ eo an hini a lazhas Medusa hag a zimezas da Andromeda.

Hervez Apollonios Rodos e oa Eurimedon e wir anv.

## [kemmañ] Ganedigezh an haroz

E kêr Argos e oa un tour arem uhel, ha warnañ prenester hag a oa barrinier houarn tev outo. En tour-se e oa ur briñsez o ouelañ dourek rak lakaet e oa bet aze da viken gant ar roue he zad.

Ar roue Akrisios a oa bet diouganet dezhañ gant ur beleg e vije lazhet gant e vab-bihan. Petra reas neuze, nemet kraouiañ e verc'h Danae da virout outi a gaout bugel ebet, rak n'en doa ket bet kalon d'he lazhañ. Evel-se e kave dezhañ e oa bet madelezhus ha fur war un dro.

Koulskoude, un noz, a-dre ar barrinier e kouezhas ur glav aour. Zeus an hini e oa, rak an tu-se en doa kavet da zont d'ober e lez d'ar plac'h yaouank, a voe brazezet gantañ.

Gwilioudiñ a reas ar verc'h en tour, ur mab e oa, Perseüs e oa e anv, hag Akrisios a savas konnar ennañ ken a reas. Met peogwir e oa ur galon vat a zen ne lazhas nag ar mab nag ar vamm, nemet o lakaata reas en un arc'h, ha teurel anezho er mor.

### [kemmañ] Harlu

Kaset ha digaset war ar mor e tegouezhas an arc'h en enez Serifos. Eno e voent skoazellet gant ur pesketaer, Diktis e anv, a oa breur da roue an enez, Polidektes.

En enez Serifos e kreskas Perseüs, kenteliet gant Diktis. Ar roue Polidektes avat a gare Danae, ha kement-se ne blije ket d'ar perseüs yaouank a ziwalle vertuz e vamm.

## [kemmañ] Andromeda

Perseüs o teubiñ Andromeda (munudig), livet gant Piero di Cosimo (v. 1513)

Kassiopeia, mamm Andromeda ha rouanez Etiopia, he devoa poufet e oa ken koant hag an Nereidezed, ma savas droug e Poseidon, doue ar mor, a c'holoas ar vro gant an dour-beuz, hag a gasas un euzhvil a rene war ar mor, ma ne c'halle den mont war vag ken.

Diouganañ a reas beleg an doue Amon ne vije peoc'h ebet digantañ ken na vije roet merc'h ar rouaned, Andromeda, d'an euzhvil . Neuze e voe staget ar plac'h kaezh ouzh ur garreg war an aod. Dres d'ar poent-se edo Perseüs o tistreiñ eus lazhañ Gorgon, hag o tremen dam dost, pa glevas hirvoudoù ar briñsez. Goude lazhañ an amprevan e tieubas Andromeda hag e timezas ganti, petra bennak ma oa bet prometet d'ur paotr yaouank all, Fineüs e anv.

En eured e savas kann etre an daou baotr, ha troet e voe Fineüs e maen tra ken 'met o welout penn Gorgon ( hervez Metamorfozoù Ovidius, v.). War-lerc'h an eured ez eas Andromeda gant he fried da Dirint, en Argolis.

## [kemmañ] Oberennoù awenet gant ar mojennoù

- Livadurioù niverus zo bet, ar re anavezetañ
  - gant Tizian
  - gant Rubens
  - gant Rembrandt
  - gant Mignard

- Delwennoù
  - Benvenuto Cellini en deus graet un delwenn arem], Perseüs o terc'hel penn Medusa (1545 ), Firenze, loggia del Lanzi ;
- Antonio Canova a reas ivez un delwenn anvet Persée o terc'hel penn Medusa a zo er Mirdi Pio-Clementino er Vatikan.

- Ur c'hoarigan
  - ar sonaozour gall Jean-Baptiste Lully zo bet savet gantañ Perseüs e1682 .

### [kemmañ] Liammoù diavaez

Dafar ouzhpenn a-fet an tem-mañ a vez kavet e-barzh Wiki Commons
Perseüs

- Guy Massat, « Persée et la Méduse », séminaire Psychanalyse et Mythologie, Paris, 2006.

Adtapet diwar "http://br.wikipedia.org../../../p/e/r/Perse%C3%BCs.html"

Rummadoù ar bajenn: Mojennoù Hellaz

##### Views

- Pennad
- Kaozeadenn
- Stumm a-vremañ pe stumm red

##### Kemer perzh

- Skoazell
- Porched ar gumuniezh
- Tavarn
- Roadoù

##### Klask

##### E yezhoù all

- Български
- Bosanski
- Català
- Česky
- Dansk
- Deutsch
- Ελληνικά
- English
- Español
- Eesti
- Suomi
- עברית
- Hrvatski
- Magyar
- Íslenska
- Italiano
- 日本語
- Latina
- Lëtzebuergesch
- Lietuvių
- Nederlands
- ‪Norsk (bokmål)‬
- Polski
- Português
- Română
- Русский
- Srpskohrvatski / Српскохрватски
- Simple English
- Slovenčina
- Slovenščina
- Српски / Srpski
- Svenska
- Українська
- 中文
- Français